**מטה המאבק להעלאת יהודי אתיופיה** היא תנועת מחאה הפועלת להעלאתם של שארית בני קהילות הפלאשמורה של אדיס אבבה וגונדר לישראל. התנועה הוקמה בשנת 2013 על ידי אורי פרדניק טרם סגירת העלייה מאתיופיה וסיום מבצע כנפי יונה. היא מאגדת תחתיה פעילים צעירים אשר להם בני משפחה באתיופיה ופועלת באוניברסיטאות, בכנסת, בהפגנות ובקמפיינים ברשתות החברתיות ובתקשורת המסורתית. בשנת 2015 הפעיל החברתי יצחק מולה הפך ליו"ר מטה המאבק. משנת 2023 סורפל עלמו הוא מנהל מטה המאבק.

קמפיינים
--------

המטה מבוסס ברובו על קמפיינים ברשתות החברתיות שמתפרסמים גם לתקשורת המסורתית.
במהלך שנת 2014 התקיימו כנסים של מטה המאבק במספר אוניברסיטאות בישראל בהשתתפות חברי כנסת ואנשי ציבור.

הפגנות
------

באוגוסט 2013 עם תום מבצע כנפי יונה מטה המאבק קיים הפגנה יחד עם אברהם נגוסה ובהשתתפות ח"כ חיליק בר מול משרד ראש הממשלה במחאה על סגירת העלייה, בהפגנה השתתפו כ-700 איש.
בנובמבר 2016 כמחאה על הקפאת החלטת הממשלה להעלאת שארית יהודי אתיופיה, מטה המאבק יצא ב"צעדת החירות" יחד עם חברי הכנסת אברהם נגוסה, דודי אמסלם ורויטל סוויד ובשיתוף עם ארגון מכנף דרום לציון ברחבי ירושלים. בצעדה השתתפו כ-1,500 איש. במרץ 2018, כמחאה על עיכוב המשך העלייה, הפגינו מאות מפעילי המאבק מול הכנסת, בהפגנה השתתפו חברי הכנסת אברהם נגוסה, שלי יחימוביץ' ועמר בר-לב, וכן הרב יואל בן נון.

בשנת 2021, לאור מלחמת תיגראי וטענתם של פעילי מטה המאבק כי הקהילה היהודית באתיופיה בסכנת חיים, קיימו הפגנות בהשתתפות אלפי מפגינים בדרישה לבצע "מבצע שלמה 2": מבצע עלייה מיידי לכלל הממתינים שבאתיופיה .

בשנת 2023, לאור המתיחות הבטחונית באזור אמהרה שבאתיופיה, פעילי מטה המאבק הפגינו תחת הכותרת "דין אוקראינה כדין גונדר" תוך ביקורת על מבצע החילוץ שקיימה ישראל ושבמסגרתו חולצו עשרות ממתיני עלייה בלבד.

לובי פוליטי
-----------

המטה קידם מספר דיונים בוועדות ובמליאת הכנסת במטרה להביא לביצוע החלטת ממשלה להעלאת כלל הממתינים באדיס אבבה ובגונדר ונציגיהם נפגשו עם שרי פנים שונים במטרה לקדם את העלייה.
ביולי 2016 ביקרו במטה המאבק את ראש הממשלה בנימין נתניהו על כך שנסע לאתיופיה מבלי להתייחס לקהילה היהודית ששם. במסיבת עיתונאים באתיופיה, ראש הממשלה התייחס לנושא והצהיר כי הממשלה מחויבת להעלאת יהודי אתיופיה ותטפל בכך. חודש לאחר מכן, לאור המצב הביטחוני המעורער באתיופיה, פנה יו"ר המטה יצחק מולה לראש הממשלה בדרישה לזרז את הטיפול. 

סביב קמפיין בחירות 2019 במטה המאבק ביקרו את הצהרת ראש הממשלה בנימין נתניהו וגדי יברקן להעלות 400 עולים, אולם לאחר הבחירות שיבחו את מתווה העלייה של שרת העלייה והקליטה פנינה תמנו-שטה, אך אמרו כי הדבר ייבחן במבחן התוצאה. במטה שיבחו את ההחלטה של ממשלת ישראל השלושים וחמש להתחיל במבצע מבצע צור ישראל  ואת ההחלטה של ממשלת ישראל השלושים ושש להמשיך במבצע.

קישורים חיצוניים
----------------

* עמוד הפייסבוק של מטה המאבק
* עמוד היוטיוב של מטה המאבק
* שארית יהודי אתיופיה: היהודים האחרונים שאנחנו רוצים פה, כתבה מאת יואל הרצבורג באתר המקום החם בגיהנוo.
* יהודים שחורים ומדיניות לבנה, כתבת "מבט שני" של הערוץ הראשון.
* כך ננעלו השערים בפני שארית יהודי אתיופיה, כתבה של אורי פרדניק באתר מידה.
* אין דבר כזה פלשמורה, מאמר מאת יו"ר מטה המאבק יצחק מולה בעיתון הארץ.
* תוכנית מיוחדת של צ'יקו מנשה ברשת ב' יחד עם פעילי מטה המאבק.

הערות שוליים
------------

1. ↑   כתבת "מבט", משבר עליית בני הפלשמורה, 7 באפריל 2016
2. ↑   "איך אתה מעדיף את האתיופי שלך?..", המקום החם בגיהנום, יואל הרצבורג, 13 באפריל 2016
3. ↑  , כתבה מצינור לילה, 6 בנובמבר 2013
4. ↑  , "מרכז הסוכנות נסגר..", המשמר החברתי, אדם רוטברג, 5 בינואר 2014
5. ↑  , פוסט מהפייסבוק של ח"כ שלי יחימוביץ' בנושא
6. ↑  , כתבה בג'רוזלם פוסט מאת סאם סוקול, 29 באוגוסט 2013
7. ↑  , "הושלם מבצע העלאת בני הפלשמורה", דיווח ברשת ב
8. ↑  , "הפגנה למען בני הפלשמורה: "אם היו צריכים להביא 9,000 ילדים בלונדיניים הם כבר היו כאן", מעריב, אריק בנדר, 20 במרץ 2016
9. ↑  , "יוצאי אתיופיה הפגינו: תנו לקרובינו לעלות", ynet, עומרי אפריים, 20 במרץ 2016
10. ↑  אלון, אמיר (2018-12-03). "מאות הפגינו למען העלאת יהודי אתיופיה: "הפסיקו לקרוע משפחות"". *Ynet*. נבדק ב-2018-04-22.
11. ↑  חילאי, סיון; חלבי, עינב; מנדלבאום, אלי (2021-11-14). "דורשים "מבצע שלמה 2": אלפי יוצאי אתיופיה הפגינו מול ישיבת הממשלה". *Ynet*. נבדק ב-2021-11-30.
12. ↑
13. ↑  , כתבה בג'רוזלם פוסט מאת אורי פרדניק על פגישת מטה המאבק עם גדעון סער
14. ↑  , דיון שהתקיים בנושא העלייה מאתר הכנסת
15. ↑  , נתניהו באנטבה: "נרגש לעמוד במקום שבו נפל אחי", ynet, מורן אזולאי ועומרי אפרים, 4 ביולי 2017
16. ↑  , "נתניהו באתיופיה: גאה בתרומת העולים", ערוץ 7, חזקי עזרא, 7 ביולי 2016
17. ↑  , "הקהילה היהודית באתיופיה בסכנת חיים", ynet, עומרי אפרים, 10 באוגוסט 2016
18. ↑  המאבק להעלאת בני הפלאשמורה: "לבאים מצרפת היו פורסים שטיח אדום", באתר ynet, 10 בפברואר 2020
19. ↑  פוסט בפייסבוק של מטה המאבק להעלאת יהודי אתיופיה
20. ↑  הממשלה תאשר העלאת אלפי יהודים מאתיופיה - חדשות מדיניות ופוליטיקה, באתר ערוץ 7 חדשות, פוליטיקה, תרבות, יהדות ועוד
21. ↑  חילאי, סיון (2020-12-22). "מאות עולים נחתו מגונדר: "העלייה מאתיופיה תושלם עד סוף ינואר"". *Ynet*. נבדק ב-2021-11-30.
22. ↑  חילאי, סיון (2021-11-28). "הממשלה אישרה את הבאתם של אלפי עולים מאתיופיה תוך שבועות". *Ynet*. נבדק ב-2021-11-30.

| מחאות יוצאי אתיופיה בישראל |
| --- |
| הפגנות יוצאי אתיופיה | הפגנות יוצאי אתיופיה |
| פרשות | חלוקת דפו פרוברה ליוצאות אתיופיה בישראל • השמדת מנות הדם של עולי אתיופיה • מותו של יוסף סלמסה • מותו של סלומון טקה |
| ארגונים | מטה המאבק להעלאת יהודי אתיופיה |